Avis juridique important

|

31980D0120

80/120/ΕΟΚ, ΕΥΡΑΤΟΜ : Απόφαση του Συμβουλίου, της 29ης Ιανουαρίου 1980, περί ονομασίας ενός μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 029 της 06/02/1980 σ. 0025

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: 2010/386/ΚΕΠΠΑ: Απόφαση 2010/386/ΚΕΠΠΑ του Συμβουλίου, της 12ης Ιουλίου 2010 , σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας

text:
               13.7.2010

               EL

               Επίσημη Εφημερίδα της Ευρωπαϊκής Ένωσης

               L 178/28

         ΑΠΌΦΑΣΗ 2010/386/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Ιουλίου 2010
   σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Δεκεμβρίου 2001, το Συμβούλιο υιοθέτησε την κοινή θέση 2001/931/ΚΕΠΠΑ, για την εφαρμογή ειδικών μέτρων για την καταπολέμηση της τρομοκρατίας (1).

               (2)

               Στις 22 Δεκεμβρίου 2009, το Συμβούλιο εξέδωσε την απόφαση 2009/1004/ΚΕΠΠΑ σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ (2).

               (3)

               Σύμφωνα με το άρθρο 1 παράγραφος 6 της κοινής θέσης 2001/931/ΚΕΠΠΑ, πρέπει να διεξάγεται ενδελεχής επανεξέταση του καταλόγου των προσώπων, ομάδων και οντοτήτων έναντι των οποίων εφαρμόζεται η απόφαση 2009/1004/ΚΕΠΠΑ.

               (4)

               Η παρούσα απόφαση παραθέτει το αποτέλεσμα της επανεξέτασης την οποία διεξήγαγε το Συμβούλιο όσον αφορά τα πρόσωπα, τις ομάδες και τις οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ.

               (5)

               Το Συμβούλιο αποφάσισε ότι δεν υπάρχει λόγος να περιλαμβάνονται ορισμένες ομάδες στον κατάλογο των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ.

               (6)

               Το Συμβούλιο κατέληξε επίσης ότι, εξαιρουμένων των ομάδων που αναφέρονται στην αιτιολογική σκέψη 5, τα υπόλοιπα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ ενέχονται σε τρομοκρατικές πράξεις, κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ του Συμβουλίου, ότι έχει ληφθεί απόφαση έναντι αυτών από αρμόδια αρχή κατά την έννοια του άρθρου 1 παράγραφος 4 της εν λόγω κοινής θέσης και ότι θα πρέπει να εξακολουθήσουν να υπόκεινται στα εκεί προβλεπόμενα ειδικά περιοριστικά μέτρα.

               (7)

               Θα πρέπει, συνεπώς, να αναπροσαρμοσθεί αναλόγως ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ περιλαμβάνεται στο παράρτημα της παρούσας απόφασης.
   Άρθρο 2
   Η απόφαση 2009/1004/ΚΕΠΠΑ καταργείται.
   Άρθρο 3
   Η παρούσα απόφαση αρχίζει να ισχύει την ημέρα δημοσίευσής της στην Επίσημη Εφημερίδα της Ευρωπαϊκής Ένωσης

      Βρυξέλλες, 12 Ιουλίου 2010.

            Για το Συμβούλιο

            Η Πρόεδρος

         S. LARUELLE

      (1)  ΕΕ L 344 της 28.12.2001, σ. 93.

      (2)  ΕΕ L 346 της 23.12.2009, σ. 58.

      ΠΑΡΑΡΤΗΜΑ

         ΚΑΤΑΛΟΓΟΣ ΠΡΟΣΩΠΩΝ, ΟΜΑΔΩΝ ΚΑΙ ΟΝΤΟΤΉΤΩΝ ΤΟΥ ΑΡΘΡΟΥ 1

      1.   ΠΡΟΣΩΠΑ

                  1.

                  ABOU, Rabah Naami (γνωστός και ως Naami Hamza, Mihoubi Faycal, Fellah Ahmed ή Dafri Rèmi Lahdi), γενν. 1.2.1966 στο Αλγέρι της Αλγερίας (Μέλος της al-Takfir και al-Hijra)

                  2.

                  ABOUD, Maisi (γνωστός και ως Abderrahmane ο Ελβετός), γενν. 17.10.1964 στο Αλγέρι της Αλγερίας (Μέλος της al-Takfir και al-Hijra)

                  3.

                  AL-MUGHASSIL, Ahmad Ibrahim (γνωστός και ως ABU OMRAN ή ως AL-MUGHASSIL, Ahmed Ibrahim), γενν. 26.6.1967 στο Qatif-Bab al Shamal της Σαουδικής Αραβίας, υπήκοος Σαουδικής Αραβίας

                  4.

                  AL-NASSER, Abdelkarim Hussein Mohamed, γεννηθείς στο Al Ihsa της Σαουδικής Αραβίας, υπήκοος Σαουδικής Αραβίας

                  5.

                  AL YACOUB, Ibrahim Salih Mohammed, γενν. 16.10.1966 στο Tarut της Σαουδικής Αραβίας, υπήκοος Σαουδικής Αραβίας

                  6.

                  ARIOUA, Kamel (γνωστός και ως Lamine Kamel), γενν. 18.8.1969 στην Κωνσταντίνη της Αλγερίας (Μέλος της al-Takfir και al-Hijra)

                  7.

                  ASLI, Mohamed (γνωστός και ως Dahmane Mohamed)· γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                  8.

                  ASLI, Rabah γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                  9.

                  ATWA, Ali (γνωστός και ως BOUSLIM, Ammar Mansour ή ως SALIM, Hassan Rostom), Λίβανος, γεννηθείς το 1960 στο Λίβανο, υπήκοος Λιβάνου

                  10.

                  BOUYERI, Mohammed (γνωστός και ως Abu ZUBAIR; ή SOBIAR; ή Abu ZOUBAIR), γεννηθείς 8.3.1978 στο Άμστερνταμ των Κάτω Χωρών (Μέλος της «Hofstadgroep»)

                  11.

                  DARIB, Noureddine (γνωστός και ως Carreto ή ως Zitoun Mourad), γενν. 1.2.1972 στην Αλγερία (Μέλος της al-Takfir και al-Hijra)

                  12.

                  DJABALI, Abderrahmane (γνωστός και ως Touil); γενν. 1.6.1970 στην Αλγερία (Μέλος της al-Takfir και al-Hijra)

                  13.

                  EL FATMI, Nouredine (γνωστός και ως Nouriddin EL FATMI, ή Nouriddine EL FATMI, ή Noureddine EL FATMI, ή Abu AL KA’E KA’E; ή Abu QAE QAE; ή FOUAD; ή FZAD; ή Nabil EL FATMI; ή Ben MOHAMMED; ή Ben Mohand BEN LARBI; ή Ben Driss Muhand IBN LARBI; ή Abu TAHAR; ή EGGIE), γεννηθείς 15.8.1982 στο Μιντάρ του Μαρόκου, αριθ. (μαροκινού) διαβατηρίου N829139 (Μέλος της «Hofstadgroep»)

                  14.

                  EL-HOORIE, Ali Saed Bin Ali (γνωστός και ως AL-HOURI, Ali Saed Bin Ali ή ως EL-HOURI, Ali Saed Bin Ali) γενν. 10.7.1965 ή 11.7.1965 στο El Dibabiya της Σαουδικής Αραβίας, υπήκοος Σαουδικής Αραβίας

                  15.

                  FAHAS, Sofiane Yacine, γενν. 10.9.1971 στο Αλγέρι της Αλγερίας (Μέλος της al-Takfir και al-Hijra)

                  16.

                  IZZ-AL-DIN, Hasan (γνωστός και ως GARBAYA, Ahmed ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο, υπήκοος Λιβάνου

                  17.

                  MOHAMMED, Khalid Shaikh (γνωστός και ως ALI, Salem ή ως BIN KHALID, Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul), γενν. 14.4.1965 ή 1.3.1964 στο Πακιστάν, αριθ. διαβατηρίου 488555

                  18.

                  MOKTARI, Fateh (γνωστός και ως Ferdi Omar), γενν. 26.12.1974 στο Hussein Dey της Αλγερίας (Μέλος της al-Takfir και al-Hijra)

                  19.

                  NOUARA, Farid, γενν. 25.11.1973 στο Αλγέρι της Αλγερίας (Μέλος της al-Takfir και al-Hijra)

                  20.

                  RESSOUS, Hoari (γνωστός και ως Hallasa Farid), γενν. 11.9.1968 στο Αλγέρι της Αλγερίας (Μέλος της al-Takfir και al-Hijra)

                  21.

                  SEDKAOUI, Noureddine (γνωστός και ως Nounou), γενν. 23.6.1963 στο Αλγέρι της Αλγερίας (Μέλος της al-Takfir και al-Hijra)

                  22.

                  SELMANI, Abdelghani (γνωστός και ως Gano), γενν. 14.6.1974 στο Αλγέρι της Αλγερίας (Μέλος της al-Takfir και al-Hijra)

                  23.

                  SENOUCI, Sofiane, γενν. 15.4.1971 στο Hussein Dey της Αλγερίας (Μέλος της al-Takfir και al-Hijra)

                  24.

                  TINGUALI, Mohammed (γνωστός και ως Mouh di Kouba), γενν. 21.4.1964 στη Blida της Αλγερίας (Μέλος της al-Takfir και al-Hijra)

                  25.

                  WALTERS, Jason Theodore James (γνωστός και ως Abdullah ή David), γεννηθείς 6.3.1985 στο Amersfoort των Κάτω Χωρών, αριθ. (ολλανδικού) διαβατηρίου NE8146378 (Μέλος της «Hofstadgroep»)

            2.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  Οργάνωση Abu Nidal (ANO), (γνωστή και ως Επαναστατικό Συμβούλιο Fatah, Αραβικές Επαναστατικές Ταξιαρχίες, Μαύρος Σεπτέμβρης, και Επαναστατική Οργάνωση Σοσιαλιστών Μουσουλμάνων)

                  2.

                  Ταξιαρχία Μαρτύρων του Al-Aqsa

                  3.

                  Al-Aqsa e.V.

                  4.

                  Al-Takfir και al-Hijra

                  5.

                  Aum Shinrikyo (γνωστή και ως AUM, ή ως Aum Υπέρτατη Αλήθεια, ή ως Aleph)

                  6.

                  Babbar Khalsa

                  7.

                  Κομμουνιστικό Κόμμα Φιλιππίνων, όπου συμπεριλαμβάνεται ο Νέος Λαϊκός Στρατός (NPA) των Φιλιππίνων,

                  8.

                  Gama'a al-Islamiyya (Ισλαμική Ομάδα), (γνωστή και ως Al-Gama'a al-Islamiyya, IG)

                  9.

                  «İslami Büyük Doğu Akıncılar Cephesi» Μέγα Ισλαμικό Μέτωπο των Πολεμιστών της Ανατολής (Great Islamic Eastern Warriors Front) (IBDA-C)

                  10.

                  «Χαμάς» (συμπεριλαμβανομένης της οργάνωσης Hamas-Izz al-Din al-Qassem)

                  11.

                  Χιζμπουλ Μουτζαχεντιν - «HM»

                  12.

                  Hofstadgroep

                  13.

                  Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development)

                  14.

                  Διεθνής Ομοσπονδία Νεολαίας Σιχ (International Sikh Youth Federation (ISYF)

                  15.

                  Δύναμη Κομάντο του Χαλιστάν (Khalistan Zindabad Force - «KZF»)

                  16.

                  Εργατικό Κόμμα του Κουρδιστάν (PKK) (γνωστό και ως KADEK ή ως KONGRA-GEL)

                  17.

                  Απελευθερωτικοί Τίγρεις του Ταμιλ Ιλάμ (Liberation Tigers of Tamil Eelam, LTTE)

                  18.

                  Εθνικός Απελευθερωτικός Στρατός (Ejército de Liberación Nacional)

                  19.

                  Παλαιστινιακή Ισλαμική Τζιχάντ (Palestinian Islamic Jihad - PIJ)

                  20.

                  Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine - PFLP)

                  21.

                  Λαϊκό Μέτωπο για την Απελευθέρωση της Παλαιστίνης - Γενική Διοίκηση (Popular Front for the Liberation of Palestine-General Command, γνωστό και ως PFLP-General Command, PFLP-GC)

                  22.

                  Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia, FARC)

                  23.

                  «Devrimci Halk Kurtuluș Partisi-Cephesi», Επαναστατικός Λαϊκός Απελευθερωτικός Στρατός/Μέτωπο (DHKP/C), (γνωστός ως Devrimci Sol (Επαναστατική Αριστερά), Dev Sol)

                  24.

                  Φωτεινό Μονοπάτι (Sendero Luminoso - SL)

                  25.

                  Ίδρυμα Al Aqsa (γνωστό και ως Stichting Al Aqsa Nederland, ή Al Aqsa Nederland)

                  26.

                  Teyrbazen Azadiya Kurdistan - TAK - , γνωστοί και ως Γεράκια της Λευτεριάς του Κουρδιστάν

                  27.

                  Ενωμένες Δυνάμεις/Ομάδα Αυτοάμυνας Κολομβίας (Autodefensas Unidas de Colombia - AUC)


title: Απόφαση (ΚΕΠΠΑ) 2016/49 της Επιτροπής Πολιτικής και Ασφάλειας, της 7ης Ιανουαρίου 2016, για τον διορισμό του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM UKRAINE/1/2016)

text:
               19.1.2016

               EL

               Επίσημη Εφημερίδα της Ευρωπαϊκής Ένωσης

               L 12/47

         ΑΠΌΦΑΣΗ (ΚΕΠΠΑ) 2016/49 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 7ης Ιανουαρίου 2016
   για τον διορισμό του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM UKRAINE/1/2016)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38, τρίτη παράγραφος,
   Έχοντας υπόψη την απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης σχετικά με τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (1), και ιδίως το άρθρο 7, παράγραφος 1,
   Εκτιμώντας τα ακόλουθα:

               (1)

               Δυνάμει της απόφασης 2014/486/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με την τρίτη παράγραφο του άρθρου 38 της Συνθήκης, να λαμβάνει τις σχετικές αποφάσεις όσον αφορά στον πολιτικό έλεγχο και τη στρατηγική διεύθυνση της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine), συμπεριλαμβανομένης της απόφασης διορισμού Αρχηγού αποστολής.

               (2)

               Στις 23 Ιουλίου 2015, η ΕΠΑ εξέδωσε την απόφαση 2015/1496/ΚΕΠΠΑ (2) για την παράταση της θητείας του κ. Kálmán MIZSEI ως Αρχηγού αποστολής της EUAM Ukraine έως τις 30 Νοεμβρίου 2015.

               (3)

               στις 18 Δεκεμβρίου 2015, η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Kęstutis LANČINSKAS ως Αρχηγού αποστολής της EUAM Ukraine,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Kęstutis LANČINSKAS διορίζεται Αρχηγός αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) από την 1η Φεβρουαρίου 2016 έως τις 31 Ιανουαρίου 2017.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 7 Ιανουαρίου 2016.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 217 της 23.7.2014, σ. 42.

      (2)  Απόφαση 2015/1496 της επιτροπής πολιτικής και ασφάλειας, της 23ης Ιουλίου 2015, για την παράταση της θητείας του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM UKRAINE/3/2015) (ΕΕ L 233 της 5.9.2015, σ. 7).


title: Απόφαση (ΚΕΠΠΑ) 2016/993 του Συμβουλίου, της 20ής Ιουνίου 2016, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED)

text:
               21.6.2016

               EL

               Επίσημη Εφημερίδα της Ευρωπαϊκής Ένωσης

               L 162/18

         ΑΠΌΦΑΣΗ (ΚΕΠΠΑ) 2016/993 ΤΟΥ ΣΥΜΒΟΥΛΊΟΥ
   της 20ής Ιουνίου 2016
   για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Μαΐου 2015 το Συμβούλιο εξέδωσε την απόφαση (ΚΕΠΠΑ) 2015/778 (1).

               (2)

               Στις 23 Μαΐου 2016 το Συμβούλιο, στα συμπεράσματά του για την Επιχείρηση Sophia της Eunavfor MED, εξέφρασε την ικανοποίησή του για την εκπεφρασμένη προθυμία του Προέδρου του Προεδρικού Συμβουλίου της κυβέρνησης εθνικής ενότητας της Λιβύης να συνεργασθεί με την Ένωση βάσει των εν λόγω συμπερασμάτων και συμφώνησε να παρατείνει την εντολή της Επιχείρησης Sophia της Eunavfor MED κατά ένα έτος και, διατηρώντας την εστίαση στη βασική εντολή της, να προσθέσει δύο επικουρική καθήκοντα:

                           —

                           οικοδόμηση ικανοτήτων και εκπαίδευση της ακτοφυλακής και του πολεμικού ναυτικού της Λιβύης, καθώς και ανταλλαγή πληροφοριών με αυτά, βάσει αιτήματος των νόμιμων λιβυκών αρχών, λαμβανομένης υπόψη της ανάγκης για την αρχή της ιδίας ευθύνης από τη Λιβύη,

                           —

                           συμβολή στην ανταλλαγή πληροφοριών, καθώς και εφαρμογή του εμπάργκο όπλων του ΟΗΕ στα ανοικτά των ακτών της Λιβύης βάσει νέας απόφασης του Συμβουλίου Ασφαλείας των ΗΕ.

               (3)

               Το Συμβούλιο Ασφαλείας των ΗΕ επέβαλε, τροποποίησε και επανεπιβεβαίωσε το εμπάργκο όπλων κατά της Λιβύης μέσω των αποφάσεων του Συμβουλίου Ασφαλείας των ΗΕ (ΑΣΑΗΕ) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) και 2278 (2016).

               (4)

               Στις 14 Ιουνίου 2016 το Συμβούλιο Ασφαλείας των ΗΕ εξέδωσε την ΑΣΑΗΕ 2292 (2016) για το εμπάργκο όπλων στη Λιβύη, όπου εξέφραζε συγκεκριμένα την ανησυχία ότι η κατάσταση στη Λιβύη επιδεινώνεται από το λαθρεμπόριο παράνομων όπλων και σχετικού άψυχου υλικού.

               (5)

               Το Συμβούλιο υπογραμμίζει την επείγουσα ανάγκη να αρχίσει η επιχειρησιακή εφαρμογή των δύο υποστηρικτικών καθηκόντων πριν από τη λήξη της αρχικής εντολής της Επιχείρησης Sophia της Eunavfor MED.

               (6)

               Η απόφαση (ΚΕΠΠΑ) 2015/778 θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση (ΚΕΠΠΑ) 2015/778 τροποποιείται ως εξής:

               1)

               Το άρθρο 1 παράγραφος 1 αντικαθίσταται από το ακόλουθο κείμενο:
               «1.   Η Ένωση διεξάγει στρατιωτική επιχείρηση διαχείρισης κρίσεων που συμβάλλει στην εξάρθρωση του επιχειρηματικού μοντέλου των δικτύων παράνομης διακίνησης και εμπορίας ανθρώπων στη Νότια Κεντρική Μεσόγειο (Επιχείρηση Sophia της Eunavfor MED), η οποία επιτυγχάνεται καταβάλλοντας συστηματικές προσπάθειες για την αναγνώριση, κατάληψη και καταστροφή σκαφών και περιουσιακών στοιχείων που χρησιμοποιούνται ή υπάρχουν υπόνοιες ότι χρησιμοποιούνται από τους διακινητές και τους λαθρεμπόρους, σύμφωνα με το ισχύον διεθνές δίκαιο, μεταξύ άλλων της UNCLOS και τυχόν αποφάσεων του Συμβουλίου Ασφαλείας των Ηνωμένων Εθνών. Προς τον σκοπό αυτό, η Επιχείρηση Sophia της Eunavfor MED παρέχει επίσης εκπαίδευση στην ακτοφυλακή και το πολεμικό ναυτικό της Λιβύης. Επιπλέον, η επιχείρηση συμβάλλει στην πρόληψη του λαθρεμπορίου όπλων στο συμφωνημένο θέατρο επιχειρήσεών της σύμφωνα με την ΑΣΑΗΕ 1970 (2011) και τις επακόλουθες αποφάσεις για το εμπάργκο όπλων κατά της Λιβύης, συμπεριλαμβανομένης της ΑΣΑΗΕ 2292 (2016).».

               2)

               Στο άρθρο 2 παράγραφος 2, η πρώτη περίοδος αντικαθίσταται από το ακόλουθο κείμενο:
               «Όσον αφορά τα κύρια καθήκοντά της σχετικά με την παράνομη διακίνηση και εμπορία ανθρώπων, η Επιχείρηση Sophia της Eunavfor MED διεξάγεται σε διαδοχικές φάσεις και σύμφωνα με τις απαιτήσεις του διεθνούς δικαίου.».

               3)

               Παρεμβάλλονται τα ακόλουθα άρθρα:
               «Άρθρο 2α
               Οικοδόμηση ικανοτήτων και εκπαίδευση της ακτοφυλακής και του πολεμικού ναυτικού της Λιβύης
               1.   Ως υποστηρικτικό καθήκον, η Επιχείρηση Sophia της Eunavfor MED βοηθά στην ανάπτυξη των ικανοτήτων και στην εκπαίδευση της ακτοφυλακής και του πολεμικού ναυτικού της Λιβύης σχετικά με τα καθήκοντα επιβολής του νόμου στη θάλασσα, ιδίως για την πρόληψη της παράνομης διακίνησης και εμπορίας ανθρώπων.
               2.   Όταν η ΕΠΑ αποφασίσει ότι έχουν ολοκληρωθεί οι απαραίτητες προετοιμασίες, ιδίως όσον αφορά τη συγκρότηση δυνάμεων και τις διαδικασίες ελέγχου για τους ασκουμένους, το υποστηρικτικό καθήκον που αναφέρεται στην παράγραφο 1 επιτελείται στα ανοικτά στο συμφωνημένο θέατρο επιχειρήσεων της Επιχείρησης Sophia της Eunavfor MED όπως ορίζεται στα σχετικά έγγραφα σχεδιασμού.
               3.   Το υποστηρικτικό καθήκον που αναφέρεται στην παράγραφο 1 μπορεί επίσης να επιτελείται στην επικράτεια της Λιβύης ή τρίτου κράτους υποδοχής που συνορεύει με τη Λιβύη, συμπεριλαμβανομένων των χωρικών υδάτων της, κατόπιν σχετικής απόφασης της ΕΠΑ μετά από εκτίμηση από το Συμβούλιο, βάσει πρόσκλησης της Λιβύης ή του ενδιαφερόμενου κράτους υποδοχής και σύμφωνα με το διεθνές δίκαιο.
               4.   Λαμβάνοντας υπόψη τις εξαιρετικές επιχειρησιακές απαιτήσεις, μέρος του υποστηρικτικού καθήκοντος που αναφέρεται στην παράγραφο 1 μπορεί να διεξαχθεί, κατόπιν πρόσκλησης, εντός κράτους μέλους, μεταξύ άλλων σε σχετικά κέντρα εκπαίδευσης.
               5.   Στον βαθμό που τούτο απαιτείται από το υποστηρικτικό καθήκον που αναφέρεται στην παράγραφο 1, η Επιχείρηση Sophia της Eunavfor MED μπορεί να συλλέγει, να αποθηκεύει και να μοιράζεται με τα κράτη μέλη, την UNSMIL, την Ευρωπόλ και τη Frontex τις πληροφορίες, συμπεριλαμβανομένων των δεδομένων προσωπικού χαρακτήρα, που συλλέγονται για τις διαδικασίες ελέγχου πιθανών ασκουμένων, εφόσον έχουν δηλώσει γραπτώς τη συναίνεσή τους. Επιπλέον, η Επιχείρηση Sophia της Eunavfor MED μπορεί να συλλέγει και να αποθηκεύει τις απαιτούμενες ιατρικές πληροφορίες και τα απαιτούμενα βιομετρικά δεδομένα των ασκουμένων κατόπιν γραπτής συναίνεσής τους.
               Άρθρο 2β
               Συμβολή στην ανταλλαγή πληροφοριών και εφαρμογή του εμπάργκο όπλων του ΟΗΕ ανοικτά των ακτών της Λιβύης
               1.   Στο πλαίσιο του υποστηρικτικού καθήκοντός της να συμβάλει στην επιβολή του εμπάργκο όπλων των ΗΕ στα ανοικτά των ακτών της Λιβύης, η Επιχείρηση Sophia της Eunavfor MED συλλέγει και μοιράζεται πληροφορίες με σχετικούς εταίρους και οργανισμούς μέσω των μηχανισμών στα έγγραφα σχεδιασμού, προκειμένου να συμβάλει στη συνολική επίγνωση της κατάστασης στη θάλασσα στο συμφωνημένο θέατρο επιχειρήσεων όπως ορίζεται στα σχετικά έγγραφα σχεδιασμού. Σε περίπτωση που οι πληροφορίες αυτές είναι διαβαθμισμένες μέχρι και το επίπεδο “RESTREINT UE/EU RESTRICTED”, μπορούν να ανταλλάσσονται με τους σχετικούς εταίρους και οργανισμούς σύμφωνα με την απόφαση 2013/488/ΕΕ και βάσει διακανονισμών που συνάπτονται μεταξύ του ΥΕ και των εν λόγω εταίρων, τηρουμένων πλήρως των αρχών της αμοιβαιότητας και της συμμετοχικότητας. Οι διαβαθμισμένες πληροφορίες που έχουν παραληφθεί αποτελούν αντικείμενο χειρισμού από την Επιχείρηση Sophia της Eunavfor MED χωρίς καμία διάκριση μεταξύ του προσωπικού της και αποκλειστικά με βάση τις επιχειρησιακές απαιτήσεις.
               2.   Όταν η ΕΠΑ αποφασίσει ότι πληρούνται οι σχετικές προϋποθέσεις, η Επιχείρηση Sophia της Eunavfor MED ξεκινά, εντός του συμφωνημένου θεάτρου επιχειρήσεων, όπως ορίζεται στα σχετικά έγγραφα σχεδιασμού, στα ανοικτά των ακτών της Λιβύης, επιθεωρήσεις σκαφών τα οποία αποπλέουν από τη Λιβύη ή κατευθύνονται προς αυτήν, εφόσον υπάρχουν βάσιμοι λόγοι ότι τα εν λόγω σκάφη μεταφέρουν όπλα ή σχετικό άψυχο υλικό προς ή από τη Λιβύη, άμεσα ή έμμεσα, παραβιάζοντας το εμπάργκο όπλων κατά της Λιβύης, και διεξάγει τις σχετικές δράσεις για την κατάσχεση και τη διάθεση των ειδών αυτών, μεταξύ άλλων προκειμένου να εκτρέπονται τα σκάφη αυτά και τα πληρώματά τους προς ένα κατάλληλο λιμάνι ώστε να διευκολύνεται η διάθεση αυτή, με τη συναίνεση του κράτους του λιμένα, σύμφωνα με τις σχετικές αποφάσεις του Συμβουλίου Ασφαλείας των ΗΕ, συμπεριλαμβανομένης της απόφασης 2292 (2016) του ΣΑΗΕ.
               3.   Σύμφωνα με τις σχετικές αποφάσεις του Συμβουλίου Ασφαλείας των ΗΕ, συμπεριλαμβανομένης της ΑΣΑΗΕ 2292 (2016), η Επιχείρηση Sophia της Eunavfor MED μπορεί, κατά τη διάρκεια επιθεωρήσεων που πραγματοποιούνται σύμφωνα με την παράγραφο 2, να συλλέγει αποδεικτικά στοιχεία συνδεόμενα άμεσα με τη μεταφορά αντικειμένων που απαγορεύονται σύμφωνα με το εμπάργκο όπλων κατά της Λιβύης. Μπορεί να διαβιβάζει τα στοιχεία αυτά στις αρμόδιες αρχές επιβολής του νόμου των κρατών μελών και/ή των αρμόδιων οργανισμών της Ένωσης.».

               4)

               Στο άρθρο 11, η παράγραφος 2 αντικαθίσταται από το ακόλουθο κείμενο:
               «2.   Για την περίοδο από τις 18 Μαΐου 2015 έως τις 27 Ιουλίου 2016, το ποσό δημοσιονομικής αναφοράς για τις κοινές δαπάνες της Επιχείρησης Sophia της Eunavfor MED ανέρχεται σε 11,82 εκατ. EUR. Το ποσοστό του ποσού αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 ορίζεται σε 70 % για αναλήψεις υποχρεώσεων και σε 40 % για πληρωμές.».

               5)

               Στο άρθρο 11, προστίθεται η ακόλουθη παράγραφος:
               «3.   Για την περίοδο από τις 28 Ιουλίου 2016 έως τις 27 Ιουλίου 2017, το ποσό δημοσιονομικής αναφοράς για τις κοινές δαπάνες της Επιχείρησης Sophia της Eunavfor MED ανέρχεται σε 6 700 000 EUR. Το ποσοστό του ποσού δημοσιονομικής αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 ορίζεται σε 0 % για αναλήψεις υποχρεώσεων και σε 0 % για πληρωμές.».

               6)

               Στο άρθρο 12, προστίθεται η ακόλουθη παράγραφος:
               «3α.   Σε περίπτωση ειδικής επιχειρησιακής ανάγκης, ο ΥΕ εξουσιοδοτείται να κοινοποιεί στις νόμιμες λιβυκές αρχές οποιεσδήποτε διαβαθμισμένες πληροφορίες της ΕΕ έως τη διαβάθμιση “RESTREINT UE/EU RESTRICTED” που έχουν παραχθεί για τους σκοπούς της Επιχείρησης Sophia της Eunavfor MED, σύμφωνα με την απόφαση 2013/488/ΕΕ. Για τον σκοπό αυτόν, καθορίζονται ρυθμίσεις μεταξύ του ΥΕ και των αρμόδιων αρχών της Λιβύης.».

               7)

               Στο άρθρο 13, το δεύτερο εδάφιο αντικαθίσταται από το ακόλουθο κείμενο:
               «Η Επιχείρηση Sophia της Eunavfor MED λήγει στις 27 Ιουλίου 2017.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 20 Ιουνίου 2016.

            Για το Συμβούλιο

            Η Πρόεδρος

         F. MOGHERINI

      (1)  Απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (ΕΕ L 122 της 19.5.2015, σ. 31).


title: Απόφαση 2009/569/ΚΕΠΠΑ του Συμβουλίου, της 27ης Ιουλίου 2009 , για τη στήριξη των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

text:
               29.7.2009

               EL

               Επίσημη Εφημερίδα της Ευρωπαϊκής Ένωσης

               L 197/96

      ΑΠΌΦΑΣΗ 2009/569/ΚΕΠΠΑ ΤΟΥ ΣΥΜΒΟΥΛΊΟΥ

   της 27ης Ιουλίου 2009
   για τη στήριξη των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 13 παράγραφος 3 και το άρθρο 23 παράγραφος 1,
   Εκτιμώντας τα εξής:

               (1)

               Στις 12 Δεκεμβρίου 2003 το Ευρωπαϊκό Συμβούλιο ενέκρινε τη στρατηγική της ΕΕ κατά της διάδοσης όπλων μαζικής καταστροφής (εφεξής «στρατηγική της ΕΕ»), η οποία περιλαμβάνει στο Κεφάλαιο ΙΙΙ κατάλογο μέτρων που πρέπει να ληφθούν για την καταπολέμηση της διάδοσης των όπλων αυτών.

               (2)

               Η στρατηγική της ΕΕ υπογραμμίζει τον κρίσιμο ρόλο της σύμβασης για τα χημικά όπλα (CWC) και του Οργανισμού για την Απαγόρευση των Χημικών Όπλων (ΟΑΧΟ) προς τη δημιουργία ενός κόσμου απαλλαγμένου από χημικά όπλα. Στο πλαίσιο αυτής της στρατηγικής, η ΕΕ έχει δεσμευθεί να εργαστεί για την καθολική προσχώρηση στις βασικές συμβάσεις και συμφωνίες αφοπλισμού και μη διάδοσης, μεταξύ των οποίων και η CWC. Οι στόχοι της στρατηγικής της ΕΕ είναι συμπληρωματικοί προς τους στόχους που επιδιώκει ο ΟΑΧΟ στο πλαίσιο της αρμοδιότητάς του για την εφαρμογή της CWC.

               (3)

               Στις 22 Νοεμβρίου 2004, το Συμβούλιο υιοθέτησε την κοινή δράση 2004/797/ΚΕΠΠΑ για τη στήριξη των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (1), μετά τη λήξη της οποίας ακολούθησε η κοινή δράση 2005/913/ΚΕΠΠΑ της 12ης Δεκεμβρίου 2005 (2) και η κοινή δράση 2007/185/ΚΕΠΠΑ της 19ης Μαρτίου 2007 (3). Η τελευταία κοινή δράση λήγει στις 31 Ιουλίου 2009.

               (4)

               Η συνέχιση αυτής της εντατικής και στοχοθετημένης βοήθειας της ΕΕ προς τον ΟΑΧΟ είναι αναγκαία στο πλαίσιο της ενεργού εφαρμογής του Κεφαλαίου ΙΙΙ της στρατηγικής της ΕΕ. Τα μέτρα που σχετίζονται με την οικουμενική εφαρμογή της CWC θα πρέπει να συνεχιστούν και να προσαρμοστούν και να απευθύνονται στον μειωνόμενο αριθμό των κρατών που δεν είναι συμβαλλόμενα μέρη της CWC. Αυτές οι δραστηριότητες θα πρέπει να συμπληρωθούν από νέες για την υποστήριξη ειδικών σχεδίων εκτελουμένων από τον ΟΑΧΟ με στόχο την πλήρη εφαρμογή της CWC και την ενίσχυση της διεθνούς συνεργασίας στον τομέα των χημικών δραστηριοτήτων,

         ΑΠΟΦΑΣΙΖΕΙ:
   Άρθρο 1
   1.   Για τον σκοπό της άμεσης πρακτικής εφαρμογής ορισμένων στοιχείων της στρατηγικής της ΕΕ, η Ευρωπαϊκή Ένωση στηρίζει τις δραστηριότητες του ΟΑΧΟ, με τους εξής στόχους:

               —

               να ενισχυθούν οι ικανότητες των συμβαλλομένων κρατών ώστε να εκπληρώνουν τις υποχρεώσεις τους δυνάμει της Σύμβασης, και

               —

               να προαχθεί η οικουμενική εφαρμογή, παροτρύνοντας τα κράτη που δεν είναι συμβαλλόμενα μέρη να προσχωρήσουν στη Σύμβαση.

         2.   Εν προκειμένω, τα σχέδια του ΟΑΧΟ τα οποία αντιστοιχούν σε μέτρα που προβλέπονται στη στρατηγική της ΕΕ, είναι τα εξής:

               Σχέδιο Ι: εθνική εφαρμογή, επαλήθευση και οικουμενικός χαρακτήρας
               Δραστηριότητες:

                           —

                           διμερείς επισκέψεις τεχνικής συνδρομής,

                           —

                           κατάρτιση των τελωνειακών υπαλλήλων σχετικά με τις τεχνικές πτυχές του καθεστώτος που προβλέπει η Σύμβαση όσον αφορά τις μεταφορές,

                           —

                           κατάρτιση εθνικών συνοδών,

                           —

                           κατάρτιση των εθνικών αρχών για τη χρήση μέσου ηλεκτρονικής δήλωσης,

                           —

                           άσκηση αιφνιδιαστικού ελέγχου.

               Σχέδιο ΙΙ: Διεθνής συνεργασία
               Δραστηριότητες:

                           —

                           Σειρά μαθημάτων για την ανάπτυξη των δεξιοτήτων ανάλυσης,

                           —

                           εργαστήριο για τη CWC και την ασφάλεια χημικών διεργασιών.

               Σχέδιο ΙΙΙ: Σεμινάριο — Η συμβολή του ΟΑΧΟ στη διεθνή ασφάλεια και σχετικές προκλήσεις

               Σχέδιο IV: Επισκέψεις αντιπροσώπων του Εκτελεστικού Συμβουλίου σε εγκαταστάσεις καταστροφής χημικών όπλων

               Σχέδιο V: Δεύτερη σύνοδος του Επιστημονικού Συμβουλευτικού Συμβουλίου

               Σχέδιο VI: Σεμινάριο — Η συμβολή του ΟΑΧΟ στον τομέα της ασφάλειας και της μη διάδοσης

               Σχέδιο VII: Ετοιμότητα των συμβαλλομένων κρατών να προλαμβάνουν και να αντιμετωπίζουν επιθέσεις με χημικά
               Δραστηριότητες:

                           —

                           άσκηση επί χάρτου,

                           —

                           περιφερειακό εργαστήριο σχετικά με το άρθρο Χ της Σύμβασης.

               Σχέδιο VIII: Πρόγραμμα για την Αφρική
               Δραστηριότητες:

                           —

                           διμερείς επισκέψεις τεχνικής συνδρομής,

                           —

                           δράση ενημέρωσης — ίδρυμα τριτοβάθμιας εκπαίδευσης και κατάρτισης — Κέντρο Kofi Annan,

                           —

                           κατάρτιση των τελωνειακών υπαλλήλων σχετικά με τις τεχνικές πτυχές του καθεστώτος που προβλέπει η Σύμβαση όσον αφορά τις μεταφορές,

                           —

                           ενημέρωση κρατών που δεν είναι συμβαλλόμενα μέρη,

                           —

                           σειρά μαθημάτων για την ανάπτυξη των δεξιοτήτων ανάλυσης,

                           —

                           ενημέρωση του βιομηχανικού κλάδου — εργαστήριο για τη CWC και την ασφάλεια χημικών διεργασιών,

                           —

                           περιφερειακό εργαστήριο — άρθρο Χ και θέματα περιφερειακής συνεργασίας στον τομέα της παροχής βοήθειας και της αντιμετώπισης καταστάσεων εκτάκτου ανάγκης.

         Λεπτομερής περιγραφή των σχεδίων περιλαμβάνεται στο Παράρτημα Ι της παρούσας απόφασης.
   Άρθρο 2
   1.   Αρμόδια για την εφαρμογή της παρούσας απόφασης είναι η Προεδρία επικουρούμενη από τον γενικό γραμματέα του Συμβουλίου/ύπατο εκπρόσωπο (ΓΓ/ΥΕ) για την ΚΕΠΠΑ. Η Επιτροπή συμπράττει πλήρως.
   2.   Την τεχνική εφαρμογή του σχεδίου που αναφέρεται στο άρθρο 1 παράγραφος 2 αναλαμβάνει η Τεχνική Γραμματεία του ΟΑΧΟ (εφεξής «η Τεχνική Γραμματεία»). Θα εκτελεί τα συγκεκριμένα καθήκοντα υπό την ευθύνη της Προεδρίας και υπό τον έλεγχο του ΓΓ/ΥΕ. Προς τούτο, ο ΓΓ/ΥΕ συνάπτει τους αναγκαίους διακανονισμούς με την Τεχνική Γραμματεία.
   3.   Η Προεδρία, ο ΓΓ/ΥΕ και η Επιτροπή συντονίζονται τακτικά όσον αφορά το σχέδιο, σύμφωνα με τις αντίστοιχες αρμοδιότητές τους.
   Άρθρο 3
   1.   Το ποσό δημοσιονομικής αναφοράς για την υλοποίηση των σχεδίων που αναφέρονται στο άρθρο 1 παράγραφος 2 ανέρχεται σε 2 110 000 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται επί του γενικού προϋπολογισμού των Ευρωπαϊκών Κοινοτήτων.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προς τούτο, συνάπτει χρηματοδοτική συμφωνία με την Τεχνική Γραμματεία. Η συμφωνία θα ορίζει ότι η Τεχνική Γραμματεία εξασφαλίζει προβολή της συνεισφοράς της ΕΕ ανάλογη προς το ύψος της.
   4.   Η Επιτροπή προσπαθεί να συνάψει τη χρηματοδοτική συμφωνία της παραγράφου 3 το ταχύτερο δυνατό μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της συμφωνίας. Η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης, σειρά C, ανακοίνωση της ημερομηνίας σύναψης της χρηματοδοτικής συμφωνίας.
   Άρθρο 4
   Η Προεδρία, επικουρούμενη από τον ΓΓ/ΥΕ, υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων που εκπονεί η Τεχνική Γραμματεία. Οι εν λόγω εκθέσεις αποτελούν τη βάση για την αξιολόγηση στην οποία προβαίνει το Συμβούλιο. Η Επιτροπή συμπράττει πλήρως. Παρέχει πληροφορίες σχετικά με τις χρηματοδοτικές πτυχές των σχεδίων που αναφέρονται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει την ημέρα της έκδοσής της.
   2.   Η παρούσα απόφαση λήγει 18 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3. Ωστόσο, λήγει 6 μήνες μετά την έναρξη ισχύος της, εάν δεν έχει συναφθεί ως τότε η εν λόγω χρηματοδοτική συμφωνία.
   Άρθρο 6
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Ιουλίου 2009.

            Για το Συμβούλιο

            Ο Πρόεδρος

         C. BILDT

      (1)  EE L 349, 25.11.2004, σ. 63.

      (2)  ΕΕ L 331, 17.12.2005, σ. 34.

      (3)  ΕΕ L 85, 27.3.2007, σ. 10.

      ΠΑΡΑΡΤΗΜΑ

         Στήριξη από την ΕΕ των δραστηριοτήτων του ΟΑΧΟ στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

         Σχέδιο Ι: Εθνική εφαρμογή, επαλήθευση και οικουμενικός χαρακτήρας

         Στόχος:

      Να ενισχυθεί η ικανότητα των συμβαλλομένων κρατών ώστε να εκπληρώνουν τις υποχρεώσεις τους δυνάμει της Σύμβασης και να ενθαρρυνθούν τα κράτη που δεν είναι συμβαλλόμενα μέρη να κατανοήσουν καλύτερα τα οφέλη της προσχώρησης στη Σύμβαση και της μεγαλύτερης συμμετοχής σε δραστηριότητες του ΟΑΧΟ.

         Σκοπός:

      —   Σκοπός 1

                  —

                  Τα συμβαλλόμενα κράτη σημειώνουν πρόοδο ως προς τα εξής:

                              —

                              εκπλήρωση των εθνικών απαιτήσεων εφαρμογής δυνάμει του άρθρου VII της Σύμβασης,

                              —

                              συμμόρφωση προς τις δηλώσεις τους και τις απαιτήσεις δηλώσεων επιθεώρησης δυνάμει του άρθρου VI της Σύμβασης,

                              —

                              κατανόηση των διαδικασιών που συνεπάγεται ο αιφνιδιαστικός έλεγχος δυνάμει του άρθρου ΙΧ της Σύμβασης, καθώς και των συναφών προκλήσεων και άλλων θεμάτων.

            —   Σκοπός 2

                  —

                  Τα κράτη που δεν είναι συμβαλλόμενα μέρη συμμετέχουν περισσότερο σε δραστηριότητες του ΟΑΧΟ και κατανοούν καλύτερα τη Σύμβαση και τα οφέλη της.

         Αποτελέσματα:

      —   Αποτέλεσμα 1

                  —

                  Οι εθνικές αρχές έχουν ενισχύσει την ικανότητά τους να εκπονούν εθνική εκτελεστική νομοθεσία,

                  —

                  οι τελωνειακοί υπάλληλοι έχουν ενισχύσει την ικανότητά τους να προσδιορίζουν χημικές ουσίες σχετικές με τη Σύμβαση και να παρέχουν στις εθνικές αρχές ακριβή στοιχεία σχετικά με τις μεταφορές ελεγχόμενων χημικών ουσιών,

                  —

                  οι εθνικές αρχές έχουν ενισχύσει την ικανότητά τους να προετοιμάζουν και να υποβάλουν εγκαίρως δηλώσεις, ιδίως σε ηλεκτρονική μορφή,

                  —

                  οι υπάλληλοι των εθνικών αρχών έχουν εκπαιδευθεί για να συνοδεύουν ομάδες επιθεώρησης του ΟΑΧΟ,

                  —

                  τα συμβαλλόμενα κράτη γνωρίζουν καλύτερα το μηχανισμό αιφνιδιαστικού ελέγχου, ο οποίος αποτελεί το βασικό μέσο επαλήθευσης που έχουν στη διάθεσή τους για να διαπιστώνουν τυχόν μη συμμόρφωση προς τη Σύμβαση,

                  —

                  παρέχονται διαβεβαιώσεις στα συμβαλλόμενα κράτη ότι η Τεχνική Γραμματεία είναι έτοιμη να πραγματοποιήσει επιτυχώς αιφνιδιαστικό έλεγχο και να εφαρμόσει αποτελεσματικά το προβλεπόμενο από τη Σύμβαση σύστημα επαλήθευσης.

            —   Αποτέλεσμα 2

                  —

                  Τα κράτη που δεν είναι συμβαλλόμενα μέρη συμμετέχουν περισσότερο σε δραστηριότητες του ΟΑΧΟ και κατανοούν καλύτερα τα οφέλη της προσχώρησης στη Σύμβαση και της μεγαλύτερης συμμετοχής σε δραστηριότητες του ΟΑΧΟ.

         Δραστηριότητες:

      Διμερείς επισκέψεις τεχνικής συνδρομής: θα παρασχεθεί στήριξη στα συμβαλλόμενα κράτη μέσω επισκέψεων τεχνικής συνδρομής που θα σχεδιάζονται κατά περίπτωση και θα πραγματοποιούνται ώστε να παρέχεται εστιασμένη συνδρομή για την εκπλήρωση των απαιτήσεων σύμφωνα με τα αιτήματα των κρατών μελών. Η στήριξη αυτή θα περιλαμβάνει προσπάθειες ευαισθητοποίησης και προβολής μέσω εργαστηρίων πληροφόρησης σε εθνικό επίπεδο, ειδικών εκπαιδευτικών μαθημάτων, παροχής βοήθειας για την εκπόνηση εθνικών εκτελεστικών διατάξεων και συναφών μέτρων, καθώς και θέματα του άρθρου VI σχετικά με το βιομηχανικό κλάδο.
      Κατάρτιση των τελωνειακών υπαλλήλων σχετικά με τις τεχνικές πτυχές του καθεστώτος που προβλέπει η Σύμβαση όσον αφορά τις μεταφορές: οι τρεις προηγούμενες κοινές δράσεις προέβλεπαν την παροχή στήριξης σε τελωνειακούς υπαλλήλους. Με βάση την κτηθείσα εμπειρία, θα πραγματοποιηθούν εκπαιδευτικά μαθήματα για την ευαισθητοποίηση των τελωνειακών υπαλλήλων με στόχο να βελτιωθεί η συλλογή και διαβίβαση στις εθνικές αρχές δεδομένων σχετικών με τις εισαγωγές και εξαγωγές ελεγχόμενων χημικών ουσιών. Τα εκπαιδευτικά μαθήματα σε περιφερειακό και υποπεριφερειακό επίπεδο θα περιλαμβάνουν πρακτικές επιδείξεις και ασκήσεις.
      Κατάρτιση εθνικών συνοδών: θα πραγματοποιηθεί σειρά μαθημάτων για την ενημέρωση των συμβαλλομένων κρατών όσον αφορά τα δικαιώματα και τις υποχρεώσεις τους κατά τη διεξαγωγή των επιθεωρήσεων σύμφωνα με το άρθρο VI. Η κατάρτιση των εθνικών συνοδών θα πραγματοποιηθεί με σειρά εκπαιδευτικών μαθημάτων σε υποπεριφερειακό επίπεδο, σχεδιασμένων ώστε να παρέχουν πληροφορίες σχετικές με το σύστημα επαλήθευσης και ειδικότερα τη διεξαγωγή των επιθεωρήσεων σύμφωνα με το άρθρο VI. Τα εκπαιδευτικά μαθήματα θα περιλαμβάνουν επίσης πρακτικές ασκήσεις σε εγκατάσταση και ασκήσεις επί χάρτου.
      Κατάρτιση των εθνικών αρχών για τη χρήση μέσου ηλεκτρονικής δήλωσης: τα μαθήματα και τα εργαστήρια ευαισθητοποίησης σε περιφερειακό και υποπεριφερειακό επίπεδο θα παρέχουν στους υπαλλήλους των εθνικών αρχών τα μέσα και τις γνώσεις για να συγκεντρώνουν, να διατηρούν και να αναλύουν πληροφορίες σχετικές με την παραγωγή, την επεξεργασία και τη χρήση χημικών ουσιών διπλής χρήσης, ώστε να είναι καλύτερα καταρτισμένοι για να υποβάλουν εγκαίρως ακριβείς δηλώσεις και να εντοπίζουν ενδεχόμενες απειλές και/ή δραστηριότητες διάδοσης.
      Άσκηση αιφνιδιαστικού ελέγχου: θα διεξαχθεί άσκηση σε πλήρη κλίμακα για τη βελτίωση των γνώσεων και της κατανόησης εκ μέρους των κρατών μελών των διαδικασιών που περιλαμβάνει ο αιφνιδιαστικός έλεγχος. Η άσκηση αυτή θα δώσει επίσης την ευκαιρία στην Τεχνική Γραμματεία να δοκιμάσει και να βελτιώσει τις ικανότητες και δυνατότητές της να οργανώνει αιφνιδιαστικούς ελέγχους και να εντοπίζει προβλήματα τα οποία, εάν δεν εντοπιστούν ή δεν αντιμετωπιστούν, θα μπορούσαν να επηρεάσουν την ικανότητα της Γραμματείας να πραγματοποιήσει αποτελεσματικά έναν πραγματικό αιφνιδιαστικό έλεγχο.
      Ενημέρωση κρατών που δεν είναι συμβαλλόμενα μέρη: αντιπρόσωποι κρατών που δεν είναι συμβαλλόμενα μέρη οι οποίοι είναι σε θέση να επηρεάζουν τις εθνικές ενέργειες που σχετίζονται με προσχώρηση/επικύρωση καθώς και οι άμεσα εμπλεκόμενοι σε θέματα που εμπίπτουν στο πεδίο της Σύμβασης, θα υποστηριχθούν οικονομικά για να συμμετάσχουν σε διάφορα προγράμματα που διοργανώνει το τμήμα διεθνούς συνεργασίας και βοήθειας (ICA). Στα προγράμματα αυτά θα περιλαμβάνονται περιφερειακά εργαστήρια για τις εθνικές αρχές των συμβαλλομένων κρατών και περιφερειακά εργαστήρια για τις τελωνειακές αρχές. Όταν χρειάζεται, υπάλληλοι του τμήματος εξωτερικών σχέσεων της Τεχνικής Γραμματείας θα στηρίζονται επίσης οικονομικά για να συμμετάσχουν σε αυτές τις συνεδριάσεις, ώστε να προβαίνουν στις αναγκαίες επαφές και να αλληλεπιδρούν με τους επιχορηγούμενους συμμετέχοντες από τα κράτη που δεν είναι συμβαλλόμενα μέρη. Επιπροσθέτως και κατά περίπτωση, ειδικά προσαρμοσμένες επισκέψεις και διακανονισμοί με τη συμμετοχή κρατών που δεν είναι συμβαλλόμενα μέρη προβλέπονται επίσης σε αυτό το πλαίσιο στήριξης κρατών που δεν είναι συμβαλλόμενα μέρη.

         Σχέδιο ΙΙ: Διεθνής συνεργασία

         Στόχος:

      Να ενισχυθούν οι τεχνολογικές ικανότητες των συμβαλλομένων κρατών μέσω διεθνούς συνεργασίας στον τομέα των χημικών δραστηριοτήτων για σκοπούς που δεν απαγορεύονται δυνάμει της Σύμβασης.

         Σκοπός:

      —   Σκοπός 1

                  —

                  Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο μετέχουν σε πρωτοβουλίες διεθνούς συνεργασίας για τη χρήση της χημείας για ειρηνικούς σκοπούς.

                  —

                  Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο ενισχύουν τις ικανότητες των χρηματοδοτούμενων από το δημόσιο εργαστηρίων τους να εφαρμόζουν τη Σύμβαση όσον αφορά τις χρήσεις της χημείας για ειρηνικούς σκοπούς.

            —   Σκοπός 2

                  —

                  Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο σημειώνουν πρόοδο ως προς την προώθηση της εθνικής εφαρμογής της Σύμβασης στο βιομηχανικό κλάδο, σύμφωνα με το άρθρο ΧΙ, ενισχύοντας τις προσεγγίσεις διαχείρισης της ασφάλειας χημικών διεργασιών.

         Αποτελέσματα:

      —   Αποτέλεσμα 1

                  —

                  Μεγαλύτερη ικανότητα των συμβαλλομένων κρατών με αναπτυσσόμενες οικονομίες ή οικονομίες σε μεταβατικό στάδιο να μετέχουν σε πρωτοβουλίες διεθνούς συνεργασίας για τη χρήση της χημείας για ειρηνικούς σκοπούς.

                  —

                  Υψηλότερο επίπεδο τεχνικής ικανότητας των χρηματοδοτούμενων από το δημόσιο εργαστηρίων σε συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο, να αναλύουν χημικές ουσίες που σχετίζονται με την εθνική εφαρμογή της Σύμβασης και τη χρήση της χημείας για ειρηνικούς σκοπούς χρησιμοποιώντας σύγχρονες μεθόδους ανάλυσης, ιδίως αέρια χρωματογραφία (GC) και φασματομετρία μάζας-αέρια χρωματογραφία (GC-MS).

            —   Αποτέλεσμα 2

                  —

                  Μεγαλύτερη ικανότητα των συμβαλλομένων κρατών με αναπτυσσόμενες οικονομίες ή οικονομίες σε μεταβατικό στάδιο να μετέχουν σε πρωτοβουλίες διεθνούς συνεργασίας για τη χρήση των χημικών για ειρηνικούς σκοπούς.

                  —

                  Αναβαθμισμένα επίπεδα ικανότητας και κατανόησης του προσωπικού μικρών και μεσαίων επιχειρήσεων, των αντιπροσώπων ενώσεων της βιομηχανίας και των εθνικών αρχών ή των κυβερνητικών φορέων συμβαλλομένων κρατών με αναπτυσσόμενες οικονομίες ή οικονομίες σε μεταβατικό στάδιο, όσον αφορά τις πρακτικές διαχείρισης της ασφάλειας χημικών διεργασιών σε μικρές και μεσαίες επιχειρήσεις χημικών.

         Δραστηριότητες:

      Σειρά μαθημάτων για την ανάπτυξη των δεξιοτήτων ανάλυσης: κατά τη διάρκεια αυτών των μαθημάτων διάρκειας δύο εβδομάδων, θα παρασχεθεί στους συμμετέχοντες θεωρητική κατάρτιση και πρακτική εξάσκηση στην αέρια χρωματογραφία και φασματομετρία μάζας-αέρια χρωματογραφία, που θα καλύπτει τον υλικό εξοπλισμό, την επικύρωση και βελτιστοποίηση του συστήματος και τον εντοπισμό βλαβών. Θα δοθεί επίσης προσοχή στην προετοιμασία περιβαλλοντικών δειγμάτων και στην ανάλυση με GC και GC/MS αυτών των δειγμάτων για χημικές ουσίες που σχετίζονται με τη Σύμβαση. Θα παρασχεθεί επίσης στους συμμετέχοντες εντατική πρακτική εκπαίδευση για την προετοιμασία διαφορετικών δειγμάτων μητρών προς ανάλυση με GC με ανιχνευτές διαλογής στοιχείων και με GC/MS με ιονισμό από πρόσπτωση ηλεκτρονίων και με χημικό ιονισμό, και θα παρουσιαστούν στους συμμετέχοντες ορισμένες διεργασίες εκχύλισης, καθαρισμού και παραγωγοποίησης. Τα μαθήματα θα πραγματοποιηθούν με την υποστήριξη των VERIFIN/TU Delft ή παρεμφερών διακεκριμένων ιδρυμάτων που θα επιλεγούν με διαφάνεια.
      Ενημέρωση του βιομηχανικού κλάδου — εργαστήριο για τη CWC και την ασφάλεια χημικών διεργασιών: θα γίνει μια εισαγωγή στη Σύμβαση και τα διεθνή προγράμματα συνεργασίας που υλοποιούνται βάσει αυτής. Κατά τη διάρκεια του εργαστηρίου θα συζητηθούν, μεταξύ άλλων, οι βέλτιστες βιομηχανικές πρακτικές και τα στοιχεία της έννοιας διαχείρισης της ασφάλειας χημικών διεργασιών. Επιπλέον, στο εργαστήριο θα εξεταστούν θέματα όπως επισκόπηση των μεθόδων ανάλυσης κινδύνου των διεργασιών (Process Hazard Analysis — PHA) και ανάλυσης κινδύνου και λειτουργικότητας (Hazard and Operability — HAZOP), αρχές που σχετίζονται με τον ανθρώπινο παράγοντα, διαχείριση των μεταβολών, φιλοσοφία ασφάλειας/συμμετοχή των υπαλλήλων.

         Σχέδιο ΙΙΙ: Σεμινάριο — Η συμβολή του ΟΑΧΟ στη διεθνή ασφάλεια και σχετικές προκλήσεις

         Στόχος:

      Να στηρίξει την αποτελεσματική εφαρμογή της Σύμβασης και να ενισχύσει την κατανόηση της συνολικής συμβολής της στη διεθνή ειρήνη και ασφάλεια.

         Σκοπός:

                  —

                  Σκοπός 1 — να παράσχει συνολική επισκόπηση του ρόλου και της σημασίας της Σύμβασης στη δομή της διεθνούς ασφάλειας.

                  —

                  Σκοπός 2 — να ευαισθητοποιήσει περισσότερο τους κύριους ενδιαφερόμενους για τη Σύμβαση σε εθνικό, περιφερειακό και διεθνές επίπεδο, όσον αφορά τις διατάξεις της Σύμβασης και τις στρατηγικές εφαρμογής.

                  —

                  Σκοπός 3 — να προαγάγει τη δικτύωση και τις συνέργειες και άλλες προσεγγίσεις συνεργασίας μεταξύ φορέων σχετικά με τη διεθνή ασφάλεια.

         Αποτελέσματα:

                  —

                  Αποτέλεσμα 1 — Οι ενδιαφερόμενοι ενημερώνονται καλύτερα για τη σημασία της Σύμβασης και στηρίζουν περισσότερο το έργο του ΟΑΧΟ συμπεριλαμβανομένων του προγράμματος και των δραστηριοτήτων του παγκοσμίως.

                  —

                  Αποτέλεσμα 2 — Οι ενδιαφερόμενοι είναι πιο ενημερωμένοι για τη Σύμβαση και τις καινοτόμες στρατηγικές εφαρμογής της.

                  —

                  Αποτέλεσμα 3 — Τα κράτη που δεν είναι συμβαλλόμενα μέρη ενισχύουν το διάλογο και τις σχέσεις συνεργασίας τους με τον ΟΑΧΟ ώστε να διευκολυνθούν οι προσπάθειές τους να προσχωρήσουν στη Σύμβαση.

                  —

                  Αποτέλεσμα 4 — Η χημική βιομηχανία βελτιώνει την ικανότητά της να συντονίζει κοινές πρωτοβουλίες για την εφαρμογή της Σύμβασης.

         Δραστηριότητα:

      Σεμινάριο: Το σεμινάριο θα πραγματοποιηθεί στη Χάγη ή σε ενδιαφερόμενο συμβαλλόμενο κράτος. Υπάλληλοι της Τεχνικής Γραμματείας και αντιπρόσωποι άλλων διακυβερνητικών οργανισμών, συμβαλλομένων κρατών, της χημικής βιομηχανίας και του πανεπιστημιακού χώρου θα παρουσιάσουν θέματα που αφορούν τη Σύμβαση. Το σεμινάριο θα δώσει επίσης την ευκαιρία στην Τεχνική Γραμματεία να διεξαγάγει διμερείς διαβουλεύσεις με συμμετέχοντες διακυβερνητικούς οργανισμούς και κράτη που δεν είναι συμβαλλόμενα μέρη. Το σεμινάριο θα διοργανωθεί σε συνεργασία ή με την υποστήριξη της χώρας που θα το φιλοξενήσει και κάθε ενδιαφερόμενου οργανισμού.

         Σχέδιο IV: Επισκέψεις αντιπροσώπων του Εκτελεστικού Συμβουλίου σε εγκαταστάσεις καταστροφής χημικών όπλων

         Στόχος:

      Να προχωρήσει η καταστροφή των αποθεμάτων χημικών όπλων και των εγκαταστάσεων χημικών όπλων που υπάγονται στα προβλεπόμενα από τη Σύμβαση μέτρα επαλήθευσης.

         Σκοπός:

                  —

                  Σκοπός 1 — Τα συμβαλλόμενα κράτη μπορούν να παρακολουθούν την πρόοδο που σημειώνεται ως προς την πλήρη καταστροφή των αποθεμάτων χημικών όπλων και να εντοπίζουν και να αντιμετωπίζουν τα προβλήματα ώστε η καταστροφή να επιτελείται σε πρώιμο στάδιο.

                  —

                  Σκοπός 2 — Τα συμβαλλόμενα κράτη είναι πεπεισμένα ότι λαμβάνονται συγκεκριμένα μέτρα για την πλήρη καταστροφή των αποθεμάτων χημικών όπλων.

         Αποτελέσματα:

                  —

                  Αποτέλεσμα 1 — Τα συμβαλλόμενα κράτη κατανοούν καλύτερα τα προβλήματα και τις τεχνικές δυσκολίες που συνδέονται με την καταστροφή χημικών όπλων.

                  —

                  Αποτέλεσμα 2 — Τα συμβαλλόμενα κράτη είναι πεπεισμένα ότι λαμβάνονται συγκεκριμένα μέτρα για την πλήρη καταστροφή των αποθεμάτων χημικών όπλων.

         Δραστηριότητα:

      Επισκέψεις σε εγκαταστάσεις καταστροφής χημικών όπλων (CWDFs): Έως τώρα, έχουν πραγματοποιηθεί τρεις επισκέψεις — στην εγκατάσταση καταστροφής χημικών όπλων στο Anniston στις Ηνωμένες Πολιτείες της Αμερικής (Οκτώβριος 2007), στην εγκατάσταση στο Shchuchye στη Ρωσική Ομοσπονδία (Σεπτέμβριος 2008), και στις εγκαταστάσεις Pueblo και Umatilla επίσης στις Ηνωμένες Πολιτείες της Αμερικής (Ιούνιος 2009). Οι τρεις πραγματοποιηθείσες επισκέψεις έχουν αποτελέσει πολύτιμο μέσο για να απαντηθούν ερωτήματα ή προβληματισμοί σχετικά με το πρόγραμμα που εφαρμόζουν τα συμβαλλόμενα κράτη που είναι κάτοχοι χημικών όπλων για να εκπληρώσουν τις υποχρεώσεις τους όσον αφορά την καταστροφή των χημικών όπλων τους εντός της καθορισμένης παραταθείσας προθεσμίας. Συνεπώς, σύμφωνα με την απόφαση της Διάσκεψης, είναι σαφές ότι κατά τα έτη που απομένουν ως το 2012, τα δύο συμβαλλόμενα κράτη που είναι κάτοχοι χημικών όπλων θα φιλοξενήσουν κι άλλες τέτοιες επισκέψεις στις λειτουργικές εγκαταστάσεις καταστροφής χημικών όπλων που διαθέτουν και σε εγκαταστάσεις υπό κατασκευή.

         Σχέδιο V: Δεύτερη σύνοδος του Επιστημονικού Συμβουλευτικού Συμβουλίου

         Στόχος:

      Να δοθεί η δυνατότητα στη Διάσκεψη των συμβαλλομένων κρατών, στο Εκτελεστικό Συμβούλιο ή στα συμβαλλόμενα κράτη να λάβουν πληρέστερα υπόψη τους τις επιστημονικές και τεχνολογικές προόδους και τον ενδεχόμενο αντίκτυπό τους στην εφαρμογή της Σύμβασης.

         Σκοπός:

      Να δοθεί η δυνατότητα στον γενικό διευθυντή να απευθύνει ειδικευμένη συμβουλευτική γνώμη στα όργανα χάραξης πολιτικής του ΟΑΧΟ και στα συμβαλλόμενα κράτη όσον αφορά τους επιστημονικούς και τεχνολογικούς τομείς που αφορούν τη Σύμβαση.

         Αποτελέσματα:

                  —

                  Αποτέλεσμα 1 — Τα κράτη μέλη λαμβάνουν συμβουλές και συστάσεις όσον αφορά τους επιστημονικούς και τεχνολογικούς τομείς που αφορούν τη Σύμβαση.

                  —

                  Αποτέλεσμα 2 — Τα κράτη μέλη διαθέτουν πρόσφατες γνώσεις και είναι πιο ενημερωμένα για τους επιστημονικούς και τεχνολογικούς τομείς που αφορούν τη Σύμβαση.

         Δραστηριότητα:

      Επιστημονικό Συμβουλευτικό Συμβούλιο: το φθινόπωρο του 2009 θα πραγματοποιηθεί δεύτερη σύνοδος του Επιστημονικού Συμβουλευτικού Συμβουλίου στη Χάγη. Η σύνοδος θα διαρκέσει τρεις ημέρες και κατά τη διάρκειά της το Επιστημονικό Συμβουλευτικό Συμβούλιο θα συνεχίσει να εξετάζει ζητήματα που αφορούν τις επιστημονικές και τεχνολογικές προόδους και τον ενδεχόμενο αντίκτυπό τους στην εφαρμογή της Σύμβασης. Θα εξετάσει επίσης έκθεση της προσωρινής ομάδας εργασίας περί δειγματοληψίας και ανάλυσης, η οποία θα προετοιμαστεί κατά τη συνεδρίαση της ομάδας που έχει συγκληθεί πριν από τη δεύτερη σύνοδο του Επιστημονικού Συμβουλευτικού Συμβουλίου. Η προσωρινή ομάδα εργασίας εξετάζει ζητήματα σχετικά με νέες και συμπληρωματικές τεχνικές επιτόπιας και μη επιτόπιας ανάλυσης και ανάλυσης τοξινών (ρικίνης και σαξιτοξίνης) επιτοπίως και μη.

         Σχέδιο VI: Σεμινάριο — Η συμβολή του ΟΑΧΟ στον τομέα της ασφάλειας και της μη διάδοσης

         Στόχος:

      Να υποστηριχθούν οι παγκόσμιες προσπάθειες που στοχεύουν στη μη διάδοση όπλων μαζικής καταστροφής και ειδικότερα χημικών όπλων.

         Σκοπός:

                  —

                  Σκοπός 1 — Οι εθνικές αρχές και άλλοι ενδιαφερόμενοι φορείς που συμμετέχουν στην εφαρμογή της Σύμβασης ενισχύουν την ικανότητά τους να συμβάλλουν στην πρόληψη της διάδοσης χημικών όπλων και της χρήσης χημικών σε τρομοκρατικές επιθέσεις.

                  —

                  Σκοπός 2 — Έχει συσταθεί φόρουμ συνεργασίας με πολλούς ενδιαφερόμενους φορείς για να στηρίζει συγκεκριμένες δραστηριότητες των συμβαλλομένων κρατών στον τομέα της μη διάδοσης χημικών και της καταπολέμησης της τρομοκρατίας.

         Αποτελέσματα:

                  —

                  Αποτέλεσμα 1 — Οι ενδιαφερόμενοι για τη Σύμβαση είναι περισσότερο ενημερωμένοι για την απειλή της διάδοσης και τις προκλήσεις που δημιουργούν τα χημικά όπλα καθώς και για τη χρήση τοξικών χημικών σε τρομοκρατικές επιθέσεις.

                  —

                  Αποτέλεσμα 2 — Τα συμβαλλόμενα κράτη είναι καλύτερα προετοιμασμένα για να αντιμετωπίσουν τις τρομοκρατικές απειλές που περιλαμβάνουν χρήση τοξικών χημικών σε διαφορετικές περιστάσεις.

                  —

                  Αποτέλεσμα 3 — Οι εθνικές αρχές και σχετικοί εθνικοί και διεθνείς εταίροι, η χημική βιομηχανία, τα ιδρύματα τριτοβάθμιας εκπαίδευσης και ο ΟΑΧΟ μπορούν να βελτιώσουν τις συνέργειες και τις επαφές για την επίτευξη του κοινού στόχου — της ολοκληρωμένης και ουσιαστικής εφαρμογής της Σύμβασης.

                  —

                  Αποτέλεσμα 4 — Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο συμμετέχουν στις ανταλλαγές γνώσεων και εμπειριών όσον αφορά την επαλήθευση και άλλα εκτελεστικά μέτρα και έχουν καλύτερη γνώση των πρόσφατων εξελίξεων όσον αφορά το σύστημα επαλήθευσης της Σύμβασης και την προστασία από τα χημικά όπλα.

         Δραστηριότητα:

      Σεμινάριο: Το σεμινάριο θα περιλαμβάνει παρουσιάσεις της Τεχνικής Γραμματείας για διάφορα θέματα που αφορούν την εφαρμογή της Σύμβασης και τη συμβολή της στην ασφάλεια και μη διάδοση. Οι διάφοροι ενδιαφερόμενοι για τη Σύμβαση φορείς θα πραγματοποιήσουν παρουσιάσεις και θα οργανωθούν ειδικά εργαστήρια στο πλαίσιο του σεμιναρίου για πτυχές σχετικές με τους κινδύνους που συνεπάγεται η διάδοση χημικών όπλων και η χρήση τοξικών χημικών σε τρομοκρατικές επιθέσεις. Εξάλλου, το σεμινάριο θα αποτελέσει ευκαιρία για να συζητηθούν ερωτήσεις και απαντήσεις για θέματα που αφορούν τη συμβολή του ΟΑΧΟ στην ασφάλεια και τη μη διάδοση.

         Σχέδιο VII: Ετοιμότητα των συμβαλλομένων κρατών να προλαμβάνουν και να αντιμετωπίζουν επιθέσεις με χημικά

         Στόχος:

      Να αναπτυχθούν οι εθνικές ικανότητες των συμβαλλομένων κρατών να αμβλύνουν τους κινδύνους τρομοκρατικής επίθεσης με χημικά και να βελτιώνουν την ανταπόκρισή τους σε αιτήματα παροχής βοήθειας σε περίπτωση απειλής ή χρήσης χημικών.

         Σκοπός:

      —   Σκοπός 1 — Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο, ενισχύουν την ικανότητά τους:

                  —

                  να περιορίζουν τον κίνδυνο πιθανής πρόσβασης τρομοκρατών σε υλικά, εξοπλισμό και γνώσεις που θα μπορούσαν να χρησιμοποιηθούν σε τρομοκρατική επίθεση κατά εργοστασίων χημικών,

                  —

                  να αξιολογούν την επάρκεια των υφισταμένων σχεδίων, πολιτικών και διαδικασιών ανταπόκρισης σε τρομοκρατικές επιθέσεις κατά εργοστασίων χημικών,

                  —

                  να αντιμετωπίζουν τρομοκρατική επίθεση με χημικά,

                  —

                  να εφαρμόζουν διαδικασίες λήψης αποφάσεων, μεταξύ άλλων ανταλλαγή πληροφοριών και συντονισμό δράσεων με εθνικούς και διεθνείς εταίρους σε περίπτωση τρομοκρατικής επίθεσης κατά εργοστασίων χημικών,

                  —

                  να ξεκινήσουν εργασίες για τη δημιουργία βάσης συνεργασίας μεταξύ ομάδων-στόχων ώστε να μπορούν να αντιμετωπίζουν τρομοκρατικές επιθέσεις με τοξικές χημικές ουσίες.

            —   Σκοπός 2

                  —

                  Τα συμβαλλόμενα κράτη συνειδητοποιούν καλύτερα τη σημασία του να υποβάλουν εγκαίρως πλήρεις δηλώσεις για εθνικά προγράμματα που συνδέονται με σκοπούς προστασίας,

                  —

                  τα συμβαλλόμενα κράτη συμβάλλουν στην ετοιμότητα του ΟΑΧΟ να ανταποκρίνεται σε αίτημα παροχής βοήθειας,

                  —

                  τα συμβαλλόμενα κράτη σε περιφέρειες ή υποπεριφέρειες ενθαρρύνονται να καλλιεργούν σχέσεις για τη δημιουργία περιφερειακών δικτύων με στόχο τη βελτίωση της συντονισμένης ανταπόκρισής τους σε κατάσταση έκτακτης ανάγκης λόγω χημικών όπλων.

         Αποτελέσματα:

      —   Αποτέλεσμα 1 — Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο είναι καλύτερα ενημερωμένα για:

                  —

                  τη χρήση τοξικών χημικών από τρομοκράτες ή/και την ασφάλεια και προστασία σε εργοστάσια χημικών,

                  —

                  την ανάγκη προώθησης της συνεργασίας σε καταστάσεις έκτακτης ανάγκης λόγω χημικών όπλων σε περίπτωση τρομοκρατικής επίθεσης.

            —   Αποτέλεσμα 2 — Τα συμβαλλόμενα κράτη με αναπτυσσόμενες οικονομίες ή οικονομίες σε μεταβατικό στάδιο διαθέτουν μεγαλύτερη ικανότητα:

                  —

                  να περιορίζουν τον κίνδυνο πιθανής πρόσβασης τρομοκρατών σε υλικά, εξοπλισμό και γνώσεις που θα μπορούσαν να χρησιμοποιηθούν σε τρομοκρατική επίθεση κατά εργοστασίων χημικών,

                  —

                  να αντιμετωπίζουν τρομοκρατική επίθεση με τοξικά χημικά,

                  —

                  να ανταλλάσσουν πληροφορίες και να συντονίζουν δράσεις με εθνικούς και διεθνείς εταίρους σε περίπτωση τρομοκρατικής επίθεσης κατά εργοστασίων χημικών.

            —   Αποτέλεσμα 3 — Τα συμβαλλόμενα κράτη συνειδητοποιούν τη σημασία του να υποβάλουν εγκαίρως πλήρεις δηλώσεις για εθνικά προγράμματα που συνδέονται με σκοπούς προστασίας.

      —   Αποτέλεσμα 4 — Τα συμβαλλόμενα κράτη είναι σε θέση να προσφέρουν βοήθεια στον ΟΑΧΟ ανταποκρινόμενα σε αιτήματα παροχής βοήθειας.

      —   Αποτέλεσμα 5 — Τα συμβαλλόμενα κράτη έχουν αναπτύξει επαφές που ενδέχεται να οδηγήσουν σε μελλοντική συνεργασία σε περιφερειακό επίπεδο για ανταπόκριση σε κατάσταση έκτακτης ανάγκης λόγω χημικών όπλων.

         Δραστηριότητες:

      Άσκηση επί χάρτου: Η δραστηριότητα στοχεύει στην ανάπτυξη των ικανοτήτων των συμβαλλομένων κρατών να περιορίζουν τον κίνδυνο απόκτησης ή χρήσης χημικών όπλων για τρομοκρατικούς σκοπούς. Περιλαμβάνεται εν προκειμένω η αποτροπή της πιθανής πρόσβασης τρομοκρατών σε υλικά, εξοπλισμό και γνώσεις που θα μπορούσαν να χρησιμοποιηθούν για την ανάπτυξη και παραγωγή χημικών όπλων. Θα αναπτυχθεί λεπτομερώς η γενική ιδέα της άσκησης επί χάρτου. Το βασικό σενάριο της άσκησης θα προβλέπει τρομοκρατική επίθεση σε εργοστάσιο χημικών με έκλυση τοξικών χημικών ουσιών. Κατά τη διάρκεια της άσκησης επί χάρτου θα εξεταστούν η διακυβερνητική λήψη αποφάσεων, η ανταλλαγή πληροφοριών και η παροχή συνδρομής μεταξύ συναφών εθνικών και διεθνών οργανισμών. Η άσκηση επί χάρτου θα επαναληφθεί σε άλλες περιφέρειες στο μέλλον, με βάση το πρόγραμμα που ανέπτυξε η Τεχνική Γραμματεία και τα συμβαλλόμενα κράτη. Στη δραστηριότητα αυτή θα συμμετέχουν τα σχετικά υποτμήματα του τμήματος διεθνούς συνεργασίας και βοήθειας, του τμήματος επαλήθευσης και του τμήματος επιθεωρήσεων. Η άσκηση επί χάρτου θα διοργανωθεί από την Υπηρεσία Ειδικών Σχεδίων.
      Περιφερειακό εργαστήριο: Στόχος του περιφερειακού εργαστηρίου είναι να προάγει τη συζήτηση και ανάλυση διαφόρων θεμάτων σχετικών με τη συνδρομή και προστασία, επικεντρώνοντας ιδίως σε τομείς όπως τα δικαιώματα και οι υποχρεώσεις των συμβαλλομένων κρατών δυνάμει του άρθρου Χ της Σύμβασης, η υποβολή δηλώσεων προγραμμάτων προστασίας, ανάλυση των αδυναμιών και προβληματικών σημείων του άρθρου Χ, καθώς και επισκόπηση των δραστηριοτήτων συνδρομής και προστασίας στην περιφέρεια. Τα συμβαλλόμενα κράτη θα ετοιμάσουν παρουσιάσεις προκειμένου να ανταλλάξουν εμπειρίες και διδάγματα.

         Σχέδιο VIII: Πρόγραμμα για την Αφρική

         Στόχος:

      Να ενισχυθεί η ικανότητα των συμβαλλομένων κρατών ώστε να εκπληρώνουν τις υποχρεώσεις τους δυνάμει της Σύμβασης και να ενθαρρυνθούν τα κράτη που δεν είναι συμβαλλόμενα μέρη να κατανοήσουν καλύτερα τα οφέλη της προσχώρησης στη Σύμβαση και της μεγαλύτερης συμμετοχής σε δραστηριότητες του ΟΑΧΟ.

         Σκοπός:

      —   Σκοπός 1 — Τα συμβαλλόμενα αφρικανικά κράτη σημειώνουν πρόοδο ως προς τα εξής:

                  —

                  εκπλήρωση των εθνικών απαιτήσεων εφαρμογής δυνάμει του άρθρου VII της Σύμβασης,

                  —

                  συμμόρφωση προς τις δηλώσεις τους και τις απαιτήσεις δηλώσεων επιθεώρησης δυνάμει του άρθρου VI της Σύμβασης.

            —   Σκοπός 2

                  —

                  Τα συμβαλλόμενα αφρικανικά κράτη σημειώνουν πρόοδο ως προς τα εξής: συμπερίληψη της Σύμβασης στο πρόγραμμα σπουδών του Διεθνούς Κέντρου Εκπαίδευσης για τη διατήρηση της ειρήνης Kofi Annan (KAIPTC).

            —   Σκοπός 3

                  —

                  Τα κράτη που δεν είναι συμβαλλόμενα μέρη συμμετέχουν περισσότερο σε δραστηριότητες του ΟΑΧΟ και κατανοούν καλύτερα τη Σύμβαση και τα οφέλη της.

            —   Σκοπός 4

                  —

                  Τα συμβαλλόμενα αφρικανικά κράτη με αναπτυσσόμενες οικονομίες ή οικονομίες σε μεταβατικό στάδιο μετέχουν σε πρωτοβουλίες διεθνούς συνεργασίας για τη χρήση της χημείας για ειρηνικούς σκοπούς.

                  —

                  Τα συμβαλλόμενα αφρικανικά κράτη με αναπτυσσόμενες οικονομίες ή οικονομίες σε μεταβατικό στάδιο ενισχύουν τις ικανότητες των χρηματοδοτούμενων από το δημόσιο εργαστηρίων τους να εφαρμόζουν τη Σύμβαση όσον αφορά τις χρήσεις της χημείας για ειρηνικούς σκοπούς.

            —   Σκοπός 5

                  —

                  Τα συμβαλλόμενα αφρικανικά κράτη συνειδητοποιούν καλύτερα τη σημασία του να υποβάλουν εγκαίρως πλήρεις δηλώσεις για εθνικά προγράμματα που συνδέονται με σκοπούς προστασίας,

                  —

                  τα συμβαλλόμενα αφρικανικά κράτη συμβάλλουν στην ετοιμότητα του ΟΑΧΟ να ανταποκρίνεται σε αίτημα παροχής βοήθειας,

                  —

                  τα συμβαλλόμενα αφρικανικά κράτη σε περιφέρειες ή υποπεριφέρειες ενθαρρύνονται να καλλιεργούν σχέσεις για τη δημιουργία περιφερειακών δικτύων με στόχο τη βελτίωση της συντονισμένης ανταπόκρισής τους σε κατάσταση έκτακτης ανάγκης λόγω χημικών όπλων.

         Αποτελέσματα:

      —   Αποτέλεσμα 1

                  —

                  Οι εθνικές αρχές έχουν ενισχύσει την ικανότητά τους να εκπονούν εθνική εκτελεστική νομοθεσία,

                  —

                  οι τελωνειακοί υπάλληλοι έχουν ενισχύσει την ικανότητά τους να προσδιορίζουν χημικές ουσίες σχετικές με τη Σύμβαση και να παρέχουν στις εθνικές αρχές ακριβή στοιχεία σχετικά με τις μεταφορές ελεγχόμενων χημικών ουσιών,

                  —

                  οι εθνικές αρχές έχουν ενισχύσει την ικανότητά τους να προετοιμάζουν και να υποβάλουν εγκαίρως δηλώσεις, ιδίως σε ηλεκτρονική μορφή,

                  —

                  οι υπάλληλοι των εθνικών αρχών έχουν εκπαιδευθεί για να συνοδεύουν ομάδες επιθεώρησης του ΟΑΧΟ.

            —   Αποτέλεσμα 2

                  —

                  Το προσωπικό του KAIPTC και οι μετέχοντες στα προγράμματα του Κέντρου θα είναι πιο εξοικειωμένοι με τη Σύμβαση.

            —   Αποτέλεσμα 3

                  —

                  Τα κράτη που δεν είναι συμβαλλόμενα μέρη συμμετέχουν περισσότερο σε δραστηριότητες του ΟΑΧΟ και κατανοούν καλύτερα τα οφέλη της προσχώρησης στη Σύμβαση και της μεγαλύτερης συμμετοχής σε δραστηριότητες του ΟΑΧΟ.

            —   Αποτέλεσμα 4

                  —

                  Μεγαλύτερη ικανότητα των συμβαλλομένων αφρικανικών κρατών με αναπτυσσόμενες οικονομίες ή οικονομίες σε μεταβατικό στάδιο να μετέχουν σε πρωτοβουλίες διεθνούς συνεργασίας για τη χρήση της χημείας για ειρηνικούς σκοπούς,

                  —

                  υψηλότερο επίπεδο τεχνικής ικανότητας των χρηματοδοτούμενων από το δημόσιο εργαστηρίων σε συμβαλλόμενα αφρικανικά κράτη με αναπτυσσόμενες οικονομίες ή οικονομίες σε μεταβατικό στάδιο, να αναλύουν χημικές ουσίες που σχετίζονται με την εθνική εφαρμογή της Σύμβασης και τη χρήση της χημείας για ειρηνικούς σκοπούς χρησιμοποιώντας σύγχρονες μεθόδους ανάλυσης, ιδίως αέρια χρωματογραφία (GC) και φασματομετρία μάζας-αέρια χρωματογραφία (GC-MS),

                  —

                  μεγαλύτερη ικανότητα των συμβαλλομένων αφρικανικών κρατών με αναπτυσσόμενες οικονομίες ή οικονομίες σε μεταβατικό στάδιο να μετέχουν σε πρωτοβουλίες διεθνούς συνεργασίας για τη χρήση των χημικών για ειρηνικούς σκοπούς,

                  —

                  αναβαθμισμένα επίπεδα ικανότητας και κατανόησης του προσωπικού μικρών και μεσαίων επιχειρήσεων, των αντιπροσώπων ενώσεων της βιομηχανίας και των εθνικών αρχών/κυβερνητικών φορέων συμβαλλομένων αφρικανικών κρατών με αναπτυσσόμενες οικονομίες ή οικονομίες σε μεταβατικό στάδιο, όσον αφορά τις πρακτικές διαχείρισης της ασφάλειας χημικών διεργασιών σε μικρές και μεσαίες επιχειρήσεις χημικών.

            —   Αποτέλεσμα 5

                  —

                  Τα συμβαλλόμενα αφρικανικά κράτη συνειδητοποιούν τη σημασία του να υποβάλουν εγκαίρως πλήρεις δηλώσεις για εθνικά προγράμματα που συνδέονται με σκοπούς προστασίας,

                  —

                  τα συμβαλλόμενα αφρικανικά κράτη είναι σε θέση να προσφέρουν βοήθεια στον ΟΑΧΟ ανταποκρινόμενα σε αιτήματα παροχής βοήθειας,

                  —

                  τα συμβαλλόμενα αφρικανικά κράτη έχουν αναπτύξει επαφές που ενδέχεται να οδηγήσουν σε μελλοντική συνεργασία σε περιφερειακό επίπεδο για ανταπόκριση σε κατάσταση έκτακτης ανάγκης λόγω χημικών όπλων.

         Δραστηριότητες:

      Διμερείς επισκέψεις τεχνικής συνδρομής: θα παρασχεθεί στήριξη στα συμβαλλόμενα αφρικανικά κράτη μέσω επισκέψεων τεχνικής συνδρομής που θα σχεδιάζονται κατά περίπτωση και θα πραγματοποιούνται ώστε να παρέχεται εστιασμένη συνδρομή για την εκπλήρωση των απαιτήσεων σύμφωνα με τα αιτήματα των συμβαλλομένων αφρικανικών κρατών. Η στήριξη αυτή θα περιλαμβάνει προσπάθειες ευαισθητοποίησης και ενημέρωσης μέσω εργαστηρίων πληροφόρησης σε εθνικό επίπεδο, ειδικών εκπαιδευτικών μαθημάτων, παροχής βοήθειας για την εκπόνηση εθνικών εκτελεστικών διατάξεων και συναφών μέτρων, καθώς και θέματα του άρθρου VI σχετικά με το βιομηχανικό κλάδο.
      Δράση ενημέρωσης — ίδρυμα τριτοβάθμιας εκπαίδευσης και κατάρτισης — Κέντρο Kofi Annan υπάλληλοι του ΟΑΧΟ θα επισκεφθούν το KAIPTC για να παρουσιάσουν διάφορα θέματα σχετικά με τη Σύμβαση. Δεδομένου ότι το KAIPTC προσφέρει ευρύ φάσμα εκπαιδευτικών προγραμμάτων για στρατιωτικούς και πολιτικούς υπαλλήλους, οι οποίοι αναμένεται να αναλάβουν ρόλους χάραξης πολιτικής στην κυβέρνηση, αυτή η δραστηριότητα προβολής που διοργανώνεται από την Τεχνική Γραμματεία προορίζεται να προάγει τη συμπερίληψη της Σύμβασης στο πρόγραμμα σπουδών του KAIPTC.
      Κατάρτιση των τελωνειακών υπαλλήλων σχετικά με τις τεχνικές πτυχές του καθεστώτος που προβλέπει η Σύμβαση όσον αφορά τις μεταφορές: Οι τρεις προηγούμενες κοινές δράσεις προέβλεπαν την παροχή στήριξης σε τελωνειακούς υπαλλήλους. Με βάση την κτηθείσα εμπειρία, θα πραγματοποιηθούν εκπαιδευτικά μαθήματα για την ενημέρωση των τελωνειακών υπαλλήλων με στόχο να βελτιωθεί η συλλογή και διαβίβαση στις εθνικές αρχές δεδομένων σχετικών με τις εισαγωγές και εξαγωγές ελεγχόμενων χημικών ουσιών. Τα εκπαιδευτικά μαθήματα σε περιφερειακό και υποπεριφερειακό επίπεδο θα περιλαμβάνουν πρακτικές επιδείξεις και ασκήσεις.
      Ενημέρωση κρατών που δεν είναι συμβαλλόμενα μέρη: αντιπρόσωποι αφρικανικών κρατών που δεν είναι συμβαλλόμενα μέρη οι οποίοι είναι σε θέση να επηρεάζουν τις αντιλήψεις σχετικά με την προσχώρηση/επικύρωση καθώς και οι άμεσα εμπλεκόμενοι σε θέματα που εμπίπτουν στο πεδίο της Σύμβασης, συμπεριλαμβανομένων των τελωνειακών θεμάτων, θα υποστηριχθούν οικονομικά για να συμμετάσχουν σε διάφορα προγράμματα που διοργανώνει το υποτμήμα διεθνούς συνεργασίας. Στα προγράμματα αυτά θα περιλαμβάνονται περιφερειακά εργαστήρια για τις εθνικές αρχές των συμβαλλομένων κρατών και περιφερειακά εργαστήρια για τις τελωνειακές αρχές. Όταν χρειάζεται, υπάλληλοι του τμήματος εξωτερικών σχέσεων της Τεχνικής Γραμματείας θα στηρίζονται επίσης οικονομικά για να συμμετάσχουν σε αυτές τις συνεδριάσεις, ώστε να προβαίνουν στις αναγκαίες επαφές και να αλληλεπιδρούν με τους επιχορηγούμενους συμμετέχοντες από τα κράτη που δεν είναι συμβαλλόμενα μέρη.
      Σειρά μαθημάτων για την ανάπτυξη των δεξιοτήτων ανάλυσης: κατά τη διάρκεια αυτών των μαθημάτων διάρκειας δύο εβδομάδων, θα παρασχεθεί στους συμμετέχοντες από αφρικανικά κράτη θεωρητική κατάρτιση και πρακτική εξάσκηση στην αέρια χρωματογραφία και φασματομετρία μάζας-αέρια χρωματογραφία, που θα καλύπτει τον υλικό εξοπλισμό, την επικύρωση και βελτιστοποίηση του συστήματος και τον εντοπισμό βλαβών. Θα δοθεί επίσης προσοχή στην προετοιμασία περιβαλλοντικών δειγμάτων και στην ανάλυση με GC και GC-MS αυτών των δειγμάτων για χημικές ουσίες που σχετίζονται με τη Σύμβαση. Θα παρασχεθεί επίσης στους συμμετέχοντες εντατική πρακτική εκπαίδευση για την προετοιμασία διαφορετικών δειγμάτων μητρών προς ανάλυση με GC με ανιχνευτές διαλογής στοιχείων και με GC MS με ιονισμό από πρόσπτωση ηλεκτρονίων και με χημικό ιονισμό, και θα παρουσιαστούν στους συμμετέχοντες ορισμένες διεργασίες εκχύλισης, καθαρισμού και παραγωγοποίησης. Τα μαθήματα θα πραγματοποιηθούν με την υποστήριξη των VERIFIN/TU Delft ή παρεμφερών διακεκριμένων ιδρυμάτων που θα επιλεγούν με διαφάνεια.
      Ενημέρωση του βιομηχανικού κλάδου — εργαστήριο για τη CWC και την ασφάλεια χημικών διεργασιών: θα γίνει μια εισαγωγή στη Σύμβαση και τα διεθνή προγράμματα συνεργασίας που υλοποιούνται βάσει αυτής. Κατά τη διάρκεια του εργαστηρίου θα συζητηθούν, μεταξύ άλλων, οι βέλτιστες βιομηχανικές πρακτικές και τα στοιχεία της έννοιας διαχείρισης της ασφάλειας χημικών διεργασιών. Επιπλέον, στο εργαστήριο θα εξεταστούν θέματα όπως επισκόπηση των μεθόδων ανάλυσης κινδύνου των διεργασιών (Process Hazard Analysis — PHA) και ανάλυσης κινδύνου και λειτουργικότητας (Hazard and Operability — HAZOP), αρχές που σχετίζονται με τον ανθρώπινο παράγοντα, διαχείριση των μεταβολών, φιλοσοφία ασφάλειας/συμμετοχή των υπαλλήλων.
      Περιφερειακό εργαστήριο — Άρθρο Χ και θέματα περιφερειακής συνεργασίας στον τομέα της παροχής βοήθειας και της αντιμετώπισης καταστάσεων εκτάκτου ανάγκης: στόχος του περιφερειακού εργαστηρίου είναι να προάγει τη συζήτηση και ανάλυση διαφόρων θεμάτων σχετικών με τη συνδρομή και προστασία, επικεντρώνοντας ιδίως σε τομείς όπως τα δικαιώματα και οι υποχρεώσεις των συμβαλλομένων κρατών δυνάμει του άρθρου Χ της Σύμβασης, οι υποβολές δηλώσεων προγραμμάτων προστασίας, η ανάλυση των αδυναμιών και προβληματικών σημείων του άρθρου Χ, καθώς και επισκόπηση των δραστηριοτήτων συνδρομής και προστασίας στην περιφέρεια. Τα συμβαλλόμενα αφρικανικά κράτη θα ετοιμάσουν παρουσιάσεις προκειμένου να ανταλλάξουν εμπειρίες και διδάγματα.


title: Απόφαση (ΕΕ) 2015/1632 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών όσον αφορά την εκτέλεση του προϋπολογισμού του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/153

      ΑΠΟΦΑΣΗ (ΕΕ) 2015/1632 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών όσον αφορά την εκτέλεση του προϋπολογισμού του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους ισολογισμούς και τους λογαριασμούς διαχείρισης του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013 [COM(2014) 487 — C8-0146/2014],

                  —

                  έχοντας υπόψη την ετήσια έκθεση της Επιτροπής, της 14ης Απριλίου 2014, για τη δημοσιονομική διαχείριση του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013,

                  —

                  έχοντας υπόψη τις δημοσιονομικές πληροφορίες σχετικά με το Ευρωπαϊκό Ταμείο Ανάπτυξης [COM(2014) 350],

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013, που συνοδεύεται από τις απαντήσεις της Επιτροπής (1),

                  —

                  έχοντας υπόψη τη δήλωση αξιοπιστίας (2) σχετικά με την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, που ενεχείρισε το Ελεγκτικό Συνέδριο για το οικονομικό έτος 2013 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τις συστάσεις του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στην Επιτροπή όσον αφορά την εκτέλεση των πράξεων των Ευρωπαϊκών Ταμείων Ανάπτυξης για το οικονομικό έτος 2013 (05135/2015 — C8-0050/2015, 05136/2015 — C8-0051/2015, 05138/2015 — C8-0052/2015),

                  —

                  έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2012 [COM(2014) 607] και τα υπηρεσιακά έγγραφα εργασίας της Επιτροπής που τη συνοδεύουν [SWD(2014) 285 και SWD(2014) 286],

                  —

                  έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (3) και τροποποιήθηκε στην Ουαγκαντούγκου, Μπουρκίνα Φάσο, στις 22 Ιουνίου 2010 (4),

                  —

                  έχοντας υπόψη την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα, («Overseas association») (5),

                  —

                  έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (6),

                  —

                  έχοντας υπόψη το άρθρο 32 της εσωτερικής συμφωνίας, της 18ης Σεπτεμβρίου 2000, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού, Μπενίν, στις 23 Ιουνίου 2000, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (7),

                  —

                  έχοντας υπόψη το άρθρο 11 της εσωτερικής συμφωνίας, της 17ης Ιουλίου 2006, μεταξύ των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, για τη χρηματοδότηση της κοινοτικής βοήθειας από το πολυετές δημοσιονομικό πλαίσιο, για την περίοδο 2008-2013, σύμφωνα με τη συμφωνία εταιρικής σχέσης ΑΚΕ-ΕΚ καθώς και τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (8),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, εφαρμοστέου στη συνεργασία για τη χρηματοδότηση της ανάπτυξης στο πλαίσιο της τέταρτης σύμβασης ΑΚΕ-ΕΚ (9),

                  —

                  έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, ο οποίος εφαρμόζεται στο ένατο Ευρωπαϊκό Ταμείο Ανάπτυξης (10),

                  —

                  έχοντας υπόψη το άρθρο 142 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (11),

                  —

                  έχοντας υπόψη τα άρθρα 93 και 94 τρίτη περίπτωση και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης (A8-0102/2015),

         1.

            διαπιστώνει ότι οι οριστικοί ετήσιοι λογαριασμοί του όγδοου, ένατου και δέκατου Ευρωπαϊκού Ταμείου Ανάπτυξης αντιστοιχούν στους λογαριασμούς του πίνακα 2 της ετήσιας έκθεσης του Ελεγκτικού Συνεδρίου·

         2.

            εγκρίνει το κλείσιμο των λογαριασμών του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 398 της 12.11.2014, σ. 1.

         (2)  ΕΕ C 401 της 13.11.2014, σ. 264.

         (3)  ΕΕ L 317 της 15.12.2000, σ. 3.

         (4)  ΕΕ L 287 της 4.11.2010, σ. 3.

         (5)  ΕΕ L 314 της 30.11.2001, σ. 1, και ΕΕ L 324 της 7.12.2001, σ. 1.

         (6)  ΕΕ L 156 της 29.5.1998, σ. 108.

         (7)  ΕΕ L 317 της 15.12.2000, σ. 355.

         (8)  ΕΕ L 247 της 9.9.2006, σ. 32.

         (9)  ΕΕ L 191 της 7.7.1998, σ. 53.

         (10)  ΕΕ L 83 της 1.4.2003, σ. 1.

         (11)  ΕΕ L 78 της 19.3.2008, σ. 1.


Avis juridique important

|

31998D0498

98/498/ΚΕΠΠΑ: Απόφαση του Συμβουλίου της 10ης Αυγούστου 1998 για τροποποίηση της κοινής θέσης 96/184/ΚΕΠΠΑ την οποία υιοθέτησε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση σχετικά με τις εξαγωγές όπλων στην πρώην Γιουγκοσλαβία

Επίσημη Εφημερίδα αριθ. L 225 της 12/08/1998 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Αυγούστου 1998 για τροποποίηση της κοινής θέσης 96/184/ΚΕΠΠΑ την οποία υιοθέτησε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση σχετικά με τις εξαγωγές όπλων στην πρώην Γιουγκοσλαβία (98/498/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο Ι.2,την κοινή θέση 96/184/ΚΕΠΠΑ, της 26ης Φεβρουαρίου 1996, την οποία υιοθέτησε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση σχετικά με τις εξαγωγές όπλων στην πρώην Γιουγκοσλαβία (1),Εκτιμώντας ότι το Συμβούλιο έχει καταλήξει στο συμπέρασμα ότι οι εξελίξεις στη Σλοβενία, ιδίως η πολιτική της όσον αφορά τις εξαγωγές όπλων, δικαιολογεί την άρση των περιοριστικών μέτρων της κοινής θέσης 96/184/ΚΕΠΠΑ, αναφορικά με το κράτος αυτό,ΑΠΟΦΑΣΙΖΕΙ:Άρθρο 1 Στο σημείο 2.ii) της κοινής θέσης 96/184/ΚΕΠΠΑ, απαλείφονται οι μνείες της Σλοβενίας.Άρθρο 2 Η παρούσα απόφαση αρχίζει να ισχύει από την ημερομηνία που θα υιοθετηθεί.Η παρούσα απόφαση δημοσιεύεται στην Επίσημη Εφημερίδα.Βρυξέλλες, 10 Αυγούστου 1998.Για το ΣυμβούλιοΟ ΠρόεδροςW. SCHάSSEL(1) ΕΕ L 58 της 7. 3. 1996, σ. 1.


title: Απόφαση (ΚΕΠΠΑ) 2015/607 της Επιτροπής Πολιτικής και Ασφάλειας, της 15ης Απριλίου 2015 , σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης (ΚΕΠΠΑ) 2015/102 (ATALANTA/3/2015)

text:
               17.4.2015

               EL

               Επίσημη Εφημερίδα της Ευρωπαϊκής Ένωσης

               L 100/79

         ΑΠΌΦΑΣΗ (ΚΕΠΠΑ) 2015/607 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 15ης Απριλίου 2015
   σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης (ΚΕΠΠΑ) 2015/102 (ATALANTA/3/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
   Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) και ιδίως το άρθρο 6,
   Εκτιμώντας τα ακόλουθα:

               (1)

               Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λάβει τις κατάλληλες αποφάσεις για τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας («διοικητής δυνάμεων της ΕΕ»).

               (2)

               Στις 20 Ιανουαρίου 2015 η ΕΠΑ εξέδωσε την απόφαση (ΚΕΠΠΑ) 2015/102 (2) με την οποία ο υποναύαρχος Jonas HAGGREN διορίστηκε διοικητής δυνάμεων της ΕΕ.

               (3)

               Ο διοικητής επιχειρήσεων της ΕΕ πρότεινε τον διορισμό του πλοιάρχου ναυτικού Alfonso GÓMEZ FERNÁNDEZ DE CÓRDOBA ως νέου διοικητή δυνάμεων της ΕΕ σε αντικατάσταση του υποναυάρχου Jonas HAGGREN.

               (4)

               Η στρατιωτική επιτροπή της ΕΕ υποστήριξε την εν λόγω σύσταση.

               (5)

               Συνεπώς, η απόφαση (ΚΕΠΠΑ) 2015/102 θα πρέπει να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο πλοίαρχος ναυτικού Alfonso GÓMEZ FERNÁNDEZ DE CÓRDOBA διορίζεται από τις 6 Μαΐου 2015 διοικητής δυνάμεων της Ευρωπαϊκής Ένωσης για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta).
   Άρθρο 2
   Η απόφαση (ΚΕΠΠΑ) 2015/102 καταργείται.
   Άρθρο 3
   Η παρούσα απόφαση αρχίζει να ισχύει από τις 6 Μαΐου 2015.

      Βρυξέλλες, 15 Απριλίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 301 της 12.11.2008, σ. 33.

      (2)  Απόφαση (ΚΕΠΠΑ) 2015/102 της Επιτροπής Πολιτικής και Ασφάλειας, της 20ής Ιανουαρίου 2015, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/4/2014 (ATALANTA/1/2015) (ΕΕ L 16 της 23.1.2015, σ. 31).